Niels Peter Stilling

Niels Peter Stilling (født 12. oktober 1953) er ph.d., dansk kulturhistoriker, faglitterær forfatter og fhv. museumsleder.

Niels Peter Stilling blev ansat som arkivar i det lokalhistoriske arkiv under den daværende Søllerød Kommune i 1982. I 1988-89 blev arkivet slået sammen med det lokalhistoriske museum Mothsgården, og Stilling blev inspektør for det derved dannede Søllerød Museum. Siden kommunesammenlægningen (2007) hedder museet Rudersdal Museer, hvis leder Stilling var indtil januar 2012.
Han har redigeret årbogen Søllerødbogen siden 1984. Blev i 1994 tildelt Søllerød Kommunes kulturpris.

Stilling er en særdeles produktiv og alsidig forfatter, som i særlig grad har beskæftiget sig med danske herregårde, rejselitteratur og med lokalhistoriske emner i Rudersdal-området, samt med museets udstillinger. Ud over et stort antal tidskriftsartikler, har han bl.a. skrevet eller bidraget til de følgende bøger:

Bibliografi 
Tegn: (E)= eneforfatter (M)=medforfatter:
 (E)De socioøkonomiske baggrunde for udvandringen fra Frederiksborg Amt 1869-1899 (1978)
 (M)Brev fra Amerika (1981)
 (E)Søllerød i det lokalhistoriske maleri (1982)
 (M)Rawerts maleriske rejser 1805-1847 (1984)
 (M)Et nyt liv. Den danske udvandring til Nordamerika i billeder og breve (1985)
 (E)Toscana. Portræt af en landsdel i Mellem-Italien (1987)
 (E)De nye byer. Stationsbyernes befolkningsforhold og funktion 1840-1940 (Ph.d./licenciatafhandling, 1987)
 (E)Rawerts nyttige skrifter (1988)
 (E)14 malerier fra Søllerødegnen (1989)
 (E)Søllerød og samarbejdet med de nordiske venskabsbyer 1945-1990 (1990)
 (M)Bakkehuset i Vedbæk (1992)
 (E)Miramare. Et stykke Danmarkshistorie ved Vedbækkysten (1992/ 2. udg. 1997)
 (M)Baltiske billeder (1992)
 (M)Billige Boliger i Søllerød Kommune. Buskehøj og byfornyelsen (1994 / 2. udg. 2004)
 (M)Biograferne i Søllerød 1919-1994: udgivet i anledning af Reprisen's 75-års jubilæum 6. august 1994
 (E)A new life: Danish emigration to North America as described by the emigrants themselves in letters 1842-1946 (1994)
 (M)Strandvejen før og nu, bd. 1-2 (1995)
 (M)Fra Fabergé til Georg Jensen: servietringe i sølv og emalje (1995)
 (M)Søllerød i sort og hvidt: 1940-1945 besættelsen – befrielsen (1995)
 (E)Vedbæk kirke (1996)
 (E)Kulturslangen i Søllerød Kommune: guide til en natur- og kulturhistorisk vandring gennem Søllerød Kommune (1996)
 (M)Nordsjælland omkring år 1800: Jonquières' akvareller (1998)
 (M)Hovedvandsæg og andre små ting i sølv: udstilling på Søllerød Museum 11. oktober 1997-1. februar 1998
 (E)Politikens bog om Danmarks slotte og herregårde (1998 / 3. udvidede udgave 2005)
 (E)Danske herregårde: arkitektur, historie og landskab (1999)
 (E)Politikens bog om Danmarks kirker (2000 / 2. udg. 2004)
 (E)Kulturminder i Skåne (2002)
 (E)Kongehusets boliger gennem 1000 år : slotte i Danmark fra vikingetid til nutid (2003)
 (M)Danske herregårde og Amerika: rejser i guldalderens Danmark og pionertidens USA med maleren Ferdinand Richardt (2003)
 (E)Skodsborg: 4.136 meter mellem skov og strand (2003)
 (E)Gammelkjøgegaard: hovedgård, adelsgård, stamhus, legatstiftelse (2005)
 (E)En malerisk Danmarksrejse: O.J. Rawerts akvareller 1810-1850 (2005)
 (M)Vejen til Rudersdal. Søllerød Kommune gennem et halvt århundrede (2006)
 (M)Gravmonumenterne på Hørsholm Kirkegård (2007)
 (E)Trørød fra landsby til villaby (2007)
 (E)Hvor storbyens skygge strejfer landet. Birkerød fra landsogn til storkommune (2008)

(listen er ikke komplet)

Eksterne henvisninger 
 Rudersdal Museums hjemmeside

Noter 

Museumsfolk fra Danmark
Arkivarer fra Danmark
Faglitterære forfattere fra Danmark
Historikere fra Danmark
Besættelsestidens historikere
Danskere i 1900-tallet
Danskere i 2000-tallet
Dansksprogede forfattere fra Danmark
Personer i Kraks Blå Bog